ΚΑΝΟΝΙΣΜΟΣ (ΕΚ) αριθ. 2382/95 ΤΗΣ ΕΠΙΤΡΟΠΗΣ της 11ης Οκτωβρίου 1995 για τη θέσπιση των λεπτομερειών εφαρμογής, στον τομέα των οπωροκηπευτικών και στον τομέα των μεταποιημένων προϊόντων με βάση τα οπωροκηπευτικά, του καθεστώτος που προβλέπεται στις συμφωνίες που αφορούν τις ελεύθερες συναλλαγές μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1275/95 του Συμβουλίου της 29ης Μαΐου 1995 σχετικά με ορισμένες διαδικασίες εφαρμογής της συμφωνίας ελευθέρων συναλλαγών και της θέσπισης συνοδευτικών μέτρων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Εσθονίας, αφετέρου (1), και ιδίως το άρθρο 1,

τον κανονισμό (ΕΚ) αριθ. 1276/95 του Συμβουλίου της 29ης Μαΐου 1995 σχετικά με ορισμένες διαδικασίες εφαρμογής της συμφωνίας ελευθέρων συναλλαγών και της θέσπισης συνοδευτικών μέτρων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Λετονίας, αφετέρου (2), και ιδίως το άρθρο 1,

τον κανονισμό (ΕΚ) αριθ. 1277/95 του Συμβουλίου της 29ης Μαΐου 1995 σχετικά με ορισμένες διαδικασίες εφαρμογής της συμφωνίας ελευθέρων συναλλαγών και της θέσπισης συνοδευτικών μέτρων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (3), και ιδίως το άρθρο 1,

Εκτιμώντας:

ότι οι συμφωνίες για τις ελεύθερες συναλλαγές με την Εσθονία, τη Λετονία και τη Λιθουανία προέβλεψαν μείωση 60 % του ad valorem δασμού για την εισαγωγή ορισμένων οπωροκηπευτικών και ορισμένων προϊόντων μεταποιημένων με βάση τα οπωροκηπευτικά εντός των ορίων ορισμένων ποσοτήτων 7 ότι οι συμφωνίες αυτές προέβλεψαν ότι η εν λόγω μείωση θα πραγματοποιηθεί από την 1η Ιανουαρίου 1995 7 ότι οι ποσότητες που προβλέπονται με τις εν λόγω συμφωνίες αφορούν μια περίοδο περισσοτέρων ετών 7 ότι, ως εκ τούτου, με μέλημα την ορθολογική εφαρμογή των εν λόγω μέτρων, φαίνεται σκόπιμο να συγκεντρωθούν, σε ένα κανονισμό που θα ισχύει για τα έτη 1995, 1996 και τα επόμενα, οι διατάξεις που αφορούν τις δασμολογικές ποσοστώσεις για τα οπωροκηπευτικά και τούτο για την Εσθονία, τη Λετονία και τη Λιθουανία 7 ότι, κατ' εκτέλεση των διεθνών της υποχρεώσεων, εναπόκειται στην Κοινότητα να αποφασίσει για την εφαρμογή των κοινοτικών ποσοστώσεων όσον αφορά τα προϊόντα που εμφαίνονται στο παράρτημα του παρόντος κανονισμού 7 ότι πρέπει να εξασφαλισθεί κυρίως η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάκοπη εφαρμογή των συντελεστών που προβλέπονται για τις εν λόγω ποσοστώσεις σε όλες τις εισαγωγές των εν λόγω προϊόντων, σε όλα τα κράτη μέλη μέχρι εξαντλήσεώς τους 7 ότι δεν υπάρχει κανένα εμπόδιο, ωστόσο, στο να εξασφαλιστεί η αποτελεσματικότητα της κοινής διαχείρισης των εν λόγω ποσοστώσεων 7 ότι τα κράτη μέλη επιτρέπεται να αποσύρουν από τις ποσότητες που υπόκεινται σε ποσοστώσεις τις αναγκαίες ποσότητες που αντιστοιχούν στις πραγματικές εισαγωγές 7 ότι, ωστόσο, ο τρόπος αυτός διαχείρισης απαιτεί τη στενή συνεργασία μεταξύ των κρατών μελών και της Επιτροπής, η οποία πρέπει, κυρίως, να μπορεί να παρακολουθεί την κατάσταση των ποσοτήτων που υπόκεινται σε ποσοστώσεις μέχρι εξαντλήσεώς τους και να ενημερώνει σχετικά τα άλλα κράτη μέλη 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών και με τη γνώμη της Επιτροπής Διαχειρίσεως των Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιανουαρίου 1995, τα οπωροκηπευτικά και τα μεταποιημένα προϊόντα με βάση τα οπωροκηπευτικά, που εισάγονται στην Κοινότητα στο πλαίσιο των συμφωνιών με την Εσθονία, τη Λετονία και τη Λιθουανία, και απαριθμούνται στο παράρτημα του παρόντος κανονισμού, απολαύουν μιας μείωσης 60 % του ad valorem δασμού, και τούτο εντός των ορίων των δασμολογικών ποσοστώσεων που αναφέρονται στο εν λόγω παράρτημα.

Άρθρο 2

1. Οι δασμολογικές ποσοστώσεις που αναφέρονται στο άρθρο 1, τίθενται σε διαχείριση από την Επιτροπή, που μπορεί να λάβει όλα τα διοικητικά μέτρα που είναι χρήσιμα για την εξασφάλιση της αποτελεσματικής διαχειρίσεώς τους.

2. Εάν ο εισαγωγέας υποβάλει σε ένα κράτος μέλος δήλωση για την ελεύθερη κυκλοφορία η οποία περιλαμβάνει αίτηση προτιμησιακού οφέλους για ένα προϊόν που αναφέρεται στον παρόντα κανονισμό, και αν η δήλωση αυτή γίνεται αποδεκτή από τις τελωνειακές αρχές, το ενδιαφερόμενο κράτος μέλος προβαίνει, με κοινοποίηση προς την Επιτροπή, σε ανάληψη, από τη συγκεκριμένη ποσόστωση, ποσότητας αντίστοιχης προς τις ανάγκες του.

Οι αιτήσεις ανάληψης πρέπει να διαβιβάζονται χωρίς καθυστέρηση στην Επιτροπή με αναφορά της ημερομηνίας αποδοχής των σχετικών διασαφήσεων.

Η Επιτροπή επιτρέπει τις αναλήψεις σε συνάρτηση με την ημερομηνία υποβολής των διασαφήσεων ελεύθερης κυκλοφορίας από τις τελωνειακές αρχές του ενδιαφερομένου κράτους μέλους, στο βαθμό που το επιτρέπει το διαθέσιμο υπόλοιπο.

3. Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει το συντομότερο δυνατόν στις αντίστοιχες ποσοστώσεις.

4. Εάν οι αιτηθείσες ποσότητες υπερβαίνουν το διαθέσιμο υπόλοιπο των ποσοστώσεων, η χορήγηση πραγματοποιείται prorata των αιτήσεων. Τα κράτη μέλη ενημερώνονται από την Επιτροπή για τις πραγματοποιούμενες αναλήψεις.

Άρθρο 3

1 Τα κράτη μέλη και η Επιτροπή συνεργάζονται συχνά για να εξασφαλίσουν την τήρηση του παρόντος κανονισμού.

2. Η Επιτροπή καταρτίζει κάθε χρόνο, εντός τριών μηνών από το τέλος της περιόδου εφαρμογής των δασμολογικών ποσοστώσεων, έναν ανακεφαλαιωτικό πίνακα, ανά προϊόν και ανά χώρα, των καταλογισμών στις ποσοστώσεις που αναφέρονται στο παράρτημα του παρόντος κανονισμού. Η κατάσταση αυτή ανακοινώνεται στην επιτροπή διαχείρισης των οπωροκηπευτικών και στην επιτροπή διαχείρισης των μεταποιημένων προϊόντων με βάση τα οπωροκηπευτικά.

Άρθρο 4

Κάθε κράτος μέλος εγγυάται στους εισαγωγείς των εν λόγω προϊόντων την ίση και συνεχή πρόσβαση στις δασμολογικές ποσοστώσεις στο βαθμό που το επιτρέπει το υπόλοιπο των δασμολογικών ποσοτήτων.

Άρθρο 5

Εφαρμόζεται το πρωτόκολλο που αφορά την έννοια των προϊόντων καταγωγής και τις μεθόδους διοικητικής συνεργασίας, που επισυνάπτεται στις εν λόγω συμφωνίες οι οποίες έχουν συναφθεί μεταξύ της Κοινότητας και των αναφερομένων στο άρθρο 1 χωρών.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ισχύει από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>